Gwethusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grwp o ddysgwyr, wedi’i seilio ar ddigwyddiad critigol a arsylwyd.


Cyflwyniad
I fod yn athro llwyddiannus, mae’n bwysig adnabod pwy a beth rydych chi’n ei ddysgu, sut chi’n mynd i’w ddysgu, a sut byddwch yn gwella eich ymarfer. Ni fyddech yn llwyddiannus heb gymryd yr amser i arsylwi a chymryd yr amser i adfyfyrio. Techneg ddefnyddiol yw ‘dadansoddiad digwyddiad critigol’ (Tripp, 2011). Anelir at nodi mater sylfaenol sydd wedi ysgogi teimladau cryf a nodweddiadol am sefyllfa addysgu benodol sy’n arwain yr athro i fyfyrio’n strwythuredig ac ystyried posibiliadau camau nesaf am weithredoedd y dyfodol. Nid oes angen i’r ‘ddigwyddiad’ fod yn ddramatig, ond un cyffredin mewn addysg dydd i ddydd sy’n ei synnu ac yn codi cwestiynau am eich ymarfer addysgu (Tripp, tt.24-25). Heb anghofio, nid yw dadansoddi a myfyrio ar addysg yn gyfyngedig i fodel Tripp, mae amryw o safbwyntiau a all gynorthwyo yn y broses fyfyrio. Yn yr un modd, cysylltwyd Brookfield digwyddiad critigol ag rhywbeth sy’n cael ei gofio’n fyw ar unrhyw adeg yn ystod gyrfa athro (1990, t.84). Canolbwyntir aseiniad ar ddigwyddiad penodol o arsylwadau a gynhaliwyd fel rhan o’r rhaglen TAR (Tystysgrif Ôl-raddedig mewn Addysg). Gan ddefnyddio fframwaith addysgeg, cymhwysir theori adyfyrio beirniadol ledled yr aseiniad i ddeall ei safle ac ystyr o safbwynt ehangach a thrwy hynny hyrwyddo datblygiad proffesiynol.
Yn gyntaf, gwerthusir pwysigrwydd adfyfyrio ym myd addysg. Yn ail, bydd cyflwyniad i’r digwyddiad critigol arsylwyd. I ddilyn, canolbwyntir ar werthusiad beirniadol o astudiaeth achos am y digwyddiad a’i gyfranogwyr â’r camau dysgu ac addysgu nesaf i gloi. 

Rôl Adfyfyrio Beirniadol
Prif nod yr adran hon yw dadansoddi ymchwil ddamcaniaethol ar rôl adfyfyrio beirniadol ac i werthuso ei bwysigrwydd i addysgwyr. Oherwydd nifer y geiriau a roddir ar gyfer yr adran hon mae’n amhosibl darparu trafodaeth drylwyr ar fyfyrio beirniadol, felly, canolbwyntir ar ddamcaniaethau allweddol a safonau proffesiynol Cymru (Atodiad A) sydd wedi llunio’r traethawd hwn. 
Yn y llenyddiaeth ar ddatblygiad proffesiynol athrawon, nodwyd y diffiniad o fyfyrio beirniadol yn gyntaf gan John Dewey; “we do not learn from experience. We learn from reflection on experience” (1933, t.78). Yn seiliedig ar waith Dewey, mae nifer o ysgolheigion wedi diffinio myfyrio mewn amryw o ffyrdd (Tripp, 2011; Brookfield, 1995; Gibbs, 1998). Maent yn broses o “revisiting an event in order to understand it better” (Check a McEntree, 2003 t.xiii). Ymhellach, dywed Liu fod rhaid adfyfyrio beirniadol ystyried cyd-destunau cymdeithasol a gwleidyddol wrth werthuso (tt.144-145. Atodiad B). Awgrymwyd felly, bod addysgu ac ymarfer myfyriol yn broses angenrheidiol i ddarpar athrawon, ac y rhai profiadol, er mwyn datblygu ac addasu ei hymarfer yn gyson (Ashwin et al. 2020, Richards a Farell, 2010, Phillips, 2018, Poom-Valickis a Mathews, 2013). Ar sail y dystiolaeth sydd ar gael ar hyn o bryd, mae’n deg dadlau bod termau ‘myfyrio’ a ‘adfyfyrio beirniadol’ wedi cynyddu’n gyson yn addysg athrawon (Hatton a Smith, 1995, t.33). Er hyn, does dim consensws yn y brif lenyddiaeth ar ba broses neu fodel sydd gorau i ddilyn. Er enghraifft, mae Tripp, Brookfield a Gibbs yn cytuno’n unfrydol fod adfyfyrio beirniadol yn hanfodol ar gyfer datblygiad proffesiynol athrawon ac yn seiliedig ar ddigwyddiad critigol (Tripp, 2011, Brookfield, 1995, Gibbs, 1988). Ond, wrth edrych ar atodiadau C, CH a D, maent yn darparu tair model wahanol i gynnal y broses. Wrth edrych yn fanylach ar y digwyddiad critigol yn y traethawd hwn, mae’n ymddangos bod y modelau uchod yn fwyaf perthnasol i ddefnyddio (edrychwch ar atodiad DD am eglurhad hyn).
Mae pwysigrwydd ymarfer myfyriol wedi’i weithredu gan y Llywodraeth Cymru. Arddangosir mewn adroddiad a luniwyd ar gyfer y llywodraeth bod profiadau dysgu ddarpar athrawon “require...reflective procedure” (Lee a Richings, 2018 t.3). Dylid cael “opportunities to reflect critically and candidly on current practice and being open to others’ reflections on how practice can be improved or developed” (HWB Welsh Government, 2018). Yn ychwanegol, mae myfyrio wedi cael ei phwysleisio yn y safonau proffesiynol ar gyfer athrawon. Ynglŷn â’r safon ‘Dysgu Proffesiynol Parhaus’ nodir “mae gan y Pasbort Dysgu Proffesiynol ddylanwad arwyddocaol ar fyfyrio beirniadol a dysgu parhaus y darpar athro ac mae’n allweddol wrth hybu datblygu a thwf proffesiynol” (rhoddwyd gan Yr Athrofa). Yn ychwanegol i hyn, yn y safon ‘Addysgeg: Dylanwad, Myfyrio ar Ddysgu’ maent yn sôn am “[Dylai’r] darpar athro’n arddangos ymwybyddiaeth o bwysigrwydd annog dysgwyr i fyfyrio ar ymddygiadau dysgu a rhagolygon dysgu a’u gwerthuso”, felly, i gyflawni hyn gall yr athro modelu myfyrio a dangos esiamplau o fyfyrio personol er mwyn i’r dysgwyr deall ei phwysigrwydd (Yr Athrofa). Ni raid chwilio ymhell i ganfod tystiolaeth bod y llywodraeth yn ei ystyried yn arfer pwysig i athrawon. Wedi ystyried hyn a’r dadleuon, bydd trafodaeth o’r digwyddiad critigol a arsylwyd yn dilyn.
Arsylwi – Cyd-destun yr Ysgol a’r Ystafell Ddosbarth
Noda canllawiau BERA (yr awdurdod blaenllaw ym maes ymchwil addysgol ym Mhrydain), “the confidential and anonymous treatment of participants’ data is considered the norm for the conduct of research” (British Educational Research Association [BERA], 2018, t.21), felly, bydd yr ysgol, y staff, a’r disgyblion yn anhysbys. 
Mae Ysgol A yn ysgol uwchradd am ddisgyblion 11-18 oed wedi’i leoli yn Sir Benfro. Yn ôl Estyn (gwasanaeth arolygu addysg yng Nghymru), mae perfformiad cyffredinol yr ysgol yn ‘dda’ (Estyn, 2016, t.2). Cofrestrwyd 906 o ddisgyblion gyda 162 yn y chweched dosbarth. Daw lleiafrif o’r disgyblion (43%) o gartrefi Cymraeg, ond, siaradir mwyafrif Cymraeg rhugl. Addysgir pob pwnc trwy’r cyfrwng Cymraeg. Nad oedd unrhyw ddisgybl yn derbyn cefnogaeth addysgu ar gyfer Saesneg fel iaith ychwanegol (Estyn, 2016, t.1). Roedd 4.9% o blant yr ysgol yn gymwys am brydau ysgol am ddim. Dweda’r adroddiad fod yr ysgol yn ysgol arloesol ac yn gweithio gyda’r Llywodraeth Cymru i ddatblygu a chyflawni’r Cwricwlwm i Gymru 2022 (Estyn, 2016, t.1).
Arsylwyd ar wers Gymraeg gallu gymysg blwyddyn 7 a oedd yn cynnwys 28 o ddisgyblion. Cyrhaeddodd mwyafrif o’r dysgwyr yn dawel a defnyddiodd glanweithydd dwylo wrth gyrraedd oherwydd rheoliadau COVID. Arhosodd y disgyblion tu ôl eu cadeiriau nes i’r athro ddweud wrthyn nhw am eistedd. Roedd yn amlwg bod cyfarwyddiadau’r athro yn cael ei dilyn yn ofalus ac roedd lefel uchel o reoli ymddygiad. Eisteddodd y dysgwyr ac arhosodd am gyfarwyddiadau pellach wrthyn nhw gymryd eu câs phensiliau a llyfrau allan â gosod ar y bwrdd. Trwy gydol y wers parhaodd lefel isel o aflonyddwch yn yr ystafell ddosbarth.

Digwyddiad critigol yn gysylltiedig â Phedwar Diben Donaldson
Cymerwyd rhan weithredol yn y digwyddiad critigol, felly, bydd naratif person cyntaf yn dilyn dim ond pan maent yn amhosibl osgoi. Mae’r digwyddiad critigol wedi’i farcio gyda uwcholeuydd yn y drafodaeth ac atodiad E.
Cyd-destun
Dechreuwyd y wers gyda phum munud o ddarllen distaw unigol. Dewisodd yr athro ddau ddisgybl i wrando arnynt yn darllen (disgybl A a B). Cyn dechrau, gofynnodd i mi wrando ar ddau arall yn darllen. Gelwir yn ddisgybl C a disgybl CH o hyn ymlaen. Darllenodd dysgwr C yn gyntaf a defnyddiodd darn o bapur i fynd o un llinell i’r llall. Felly, sylweddolwyd efallai bydd peth anhawster. Yn wir, cafodd disgybl A trafferth darllen geiriau cymhleth ac ynganu rhai llythrennau Cymraeg fel ‘ll’. Er hyn, roedd peth ymdrech i gywiro ei hunain. Ar y llaw arall, darllenodd disgybl CH yn fwy hyderus gydag ychydig o angen am gywiriadau. Canodd yr amserydd a dychwelwyd i’r gadair. 
Y Digwyddiad Critigol 
Ar ôl y pum munud, dewisodd yr athro disgybl B i ennill ‘tocyn gwobr’ (mae atodiad F yn sôn am ei chyd-destun) gan ddarllenodd yn eithriadol. Mae’n bwysig nodi ar hyn o bryd dyma’r tro gyntaf i glywed am y system gwobrau. Ynglŷn ag ymateb y dosbarth, roedd y mwyafrif yn hapus ac yn llongyfarch gyda chlap, ond, edrychodd dysgwr A yn anhapus a rhoddodd y llyfr darllen yn ei fag gydag agwedd. Yna, gofynnodd yr athro ‘Pwy oedd y darllenydd gorau efo ti (yr arsylwr) sydd yn haeddu tocyn gwobr?’. Er roedd yn amlwg pwy oedd y darllenwr gwell, nad oeddwn i allu dewis; oherwydd hyn, penderfynodd yr athro cynnal gêm ‘roc, papur, siswrn’ i gael enillwr. Roedd dysgwr CH wedi derbyn y tocyn gwobr. Ni chafwyd unrhyw ymateb oddi wrth ddysgwr C. Ar ddiwedd y wers, dyweda’r athro maent yn defnyddio’r tocyn wobr am amrywiaeth o resymau, ond ei brif gymhelliant yw ysgogi’r dysgwyr i ddysgu. Yn yr achos hwn, ei phwrpas oedd hyrwyddo darllen am bleser a gwella sgiliau iaith Gymraeg. Fodd bynnag, canolbwyntir ar y syniad o gymhelliant i ddysgu yn y drafodaeth hon.  

Cysylltiadau Pedwar Diben Donaldson
Y dylai fod pob ysgol ac athrawon dylunio ei gwricwlwm a gwersi dosbarth drwy ystyried y pedwar diben gan Graham Donaldson yn ei adroddiad ‘Dyfodol Llwyddiannus’ (2015). Cysyllti’r digwyddiad critigol uchod â’r canlynol: 
“Bydd ein holl blant a phobl ifanc...yn ddysgwyr uchelgeisol...ac yn barod i ddysgu drwy gydol eu hoes...yn unigolion iach, hyderus...ac yn barod i fyw bywyd gan wireddu eu dyheadau fel aeoldau gwerthfawr o gymdeithas”
 (Atodiad DD Donaldson, 2015, t.31). 
O ystyried bod Donaldson yn gwthio pwysigrwydd datblygu dysgwyr gydol oes yn ogystal â hyder a lles emosiynol yn yr ystafell ddosbarth, fe wnaeth y digwyddiad hwn ymddiddori ac annog yr astudiaeth i gynnal ymchwil ymhellach a cwestiynu dulliau ymarfer addysgu sy'n ymwneud â defnyddio systemau gwobrau i adeiladu rhinweddau a sgiliau o'r fath.

Adolygiad Llenyddiaeth
Er mwyn deall y digwyddiad critigol yn llawn, mae angen adolygiad llenyddiaeth briodol o ddamcaniaethau a chanfyddiadau i ddeall pam y digwyddodd a sut y gallwch ei atal rhag digwydd eto. Ynglŷn â’r digwyddiad critigol uchod maent yn gwestiynu a yw system wobrwyo o fudd mewn gwirionedd yn ysgogi’r broses ddysgu. Bydd ffocws penodol ar ddamcaniaethau ymddygiadaeth, gwybyddiaeth, a ddyneiddiol i werthuso ei effeithiolrwydd yn yr ystafell dosbarth. Yn ychwanegol, cyfeirir at gymell y dysgwyr drwy werthuso beth yw cymhellion anghenid a chynhenid (Ryan, Deci 2020). Ar ôl hyn, gobeithir gwella dealltwriaeth er mwyn gosod y camau nesaf i ddatblygu ar ymarfer addysgu.	
Mae systemau gwobr yn gyffredin iawn mewn ysgolion. Er enghraifft, mae’r ysgol arsylwyd yn annog yn ei pholisi ymddygiad: “praises pupils for their contributions – both academic and extracurricular...stickers or comments in the contact book, certificate” (Behaviour Policy Ysgol Preseli). Felly, defnyddir yn aml i hyrwyddo ymddygiadau dymunol, fel bod yn dawel pan ofynnir athro, neu tuag at y dysgu ei hun, ac i gynyddu allbwn academaidd (Akin-Little a Little, 2019 tt.113). Dylanwadwyd hyn gan theori addysgu ymddygiadaeth sydd yn pwysleisio bod dysgu’n digwydd pan fydd dysgwr yn ymateb yn dda i ysgogiadau allanol (Watson,1913; Thorndike,1898; Skinner,1938,1965). Y theori amlycaf ymhlith rhesymau athrawon dros ddefnyddio gwobrau yw ‘Cyflyru Gweithredol’ (Atodiad FF) Skinner (O’Donohue, 2001). Er gwaethaf, defnyddiodd Skinner anifeiliaid yn eu hastudiaethau ac nid pobl sydd yn codi cwestiynau am ei ddibynadwyedd wrth ddeall ymddygiad dynol (Kohn, 1999 t.143). Fodd bynnag, cysylltir â’r digwyddiad critigol. 
Cynhaliwyd ymchwilwyr astudiaethau am fuddion gwobrau yn yr ystafell ddosbarth. Mae Ryan a Deci wedi cysylltu gwobrau a’r cysyniad o gymhelliant cynhenid sydd yn “refers to doing something because it is inherently interesting or enjoyable” ac anghenid sydd yn “refers to doing something because it leads to a separable outcome” yn ei “Self-Determination Theory” Atodiad G) (1985; 2000, t.55). Y prif gynsail i’r ddadl yw gall cymhelliant unigolion wrth berfformio am naill ai resymau cynhenid ​​neu anghenid ​​cael effaith sylweddol ar ansawdd y dysgu (Ryan a Deci, 2000, t.55). Atgyfnerthir ddadl gan ymchwil Dweck sydd yn dehongli bod myfyrwyr sydd â chymhelliant cynhenid ​​yn fwy tebygol o lwyddo yn yr ysgol (Growth mindset Atodiad I); i'r gwrthwyneb, mae myfyrwyr sydd â chymhelliant anghenid ​​yn llai tebygol o lwyddo (Fixed mindset Atodiad I) (Dweck, 2007; 2007). O ystyried bod dadl Ryan a Deci yn ganolog yn yr achos yma, gallwn ymhelaethu ymhellach ar y mater.
Yn gyffredinol, mae ysgolheigion gwybyddiaeth a ddyneiddiol yn ffafrio dulliau o gymhelliant cynhenid yn yr ystafell ddosbarth ac mae ymddygiadaethwyr yn pwysleisio defnyddio dulliau anghenid yn seiliedig ar waith Skinner (Cameron and Pierce, 1994; Kohn, 1993, Ryan a Deci; 2020). Amlygwyd cyfnewid parhaus ar wobrau ymhlith damcaniaethwr. Ymddangosodd y canfyddiad y gall gwobrau anghenid tanseilio cymhelliant cynhenid yn gyntaf mewn astudiaethau cymdeithasol-wybyddol lle mae cyfyngu ar y defnydd o wobrau yn cael ei argymell gan y gallent achosi canlyniadau niweidiol hirdymor ar y dysgwr (Deci;1971; Deci, 1972a, b; Deci a Ryan, 1992; Deci, Koestner, a Ryan, 1999a, b; Elliot et al. 2017). Mae gweithiau o'r fath yn dadlau bod dysgwyr yn dod yn gaeth i wobrau ac yn gweithio i dderbyn gwobr yn unig. Gan ddefnyddio'r digwyddiad fel enghraifft, defnyddio tocyn ar gyfer cwblhau tasg o ddarllen yn unig ac wedyn chreu awyrgylch cystadlu rhwng dau ddysgwr, gall hyn awgrymu mae dim ond darllen da yn haeddu teilyngdod. Pe na bai myfyriwr yn derbyn gwobr efallai na fyddai ganddo'r cymhelliant i wella. Ar y llaw arall, mae ymddygwyd yn cynnig bod gwobrau yn gallu cynhyrchu'r canlyniadau dysgu gorau posibl os defnyddio'n briodol (Cameron a Pierce, 1994 t.363, 1966; Eisenberger a Cameron, 1996). Er bod y ddwy ddamcaniaeth yn hanfodol i lenyddiaeth gwobrau a chymhelliant, cynhaliwyd yr astudiaethau mewn lleoliadau labordy gyda myfyrwyr coleg sy’n cwestiynu ei dibynadwyedd am fod yn  berthnasol i leoliadau addysgol go iawn. 
I bontio’r bwlch hwn, cynhaliwyd Payne astudiaeth mewn ysgolion ynglŷn â’r defnydd o wobrwyo dysgwyr (2015). Mae'r astudiaeth hon yn cynnwys dadansoddiad o agweddau Blwyddyn 7 ac 11 tuag at bolisi ymddygiad yr ysgol trwy ddefnyddio holiadur. Wrth edrych ar atodiad Ng, roedd defnyddio stampiau fel gwobrau yn ganolog i ffurfio perthynas gadarnhaol rhwng disgyblion ac athrawon yn y ddau grŵp blwyddyn. Fodd bynnag, mae'n ymddangos ei fod ond wedi annog blwyddyn 7 i 'weithio'n galed' (42%) tra ddim ond 18% o ymatebwyr blwyddyn 11 a gytunodd. Er roedd dim ond dwy flwyddyn wedi eu hastudio a chafodd ei gynnal yn Lloegr, mae'n ddefnyddiol creu consensws cyffredinol bod gwobrau o bosibl yn ddull sy'n briodol i'w hoedran ar gyfer cynyddu cymhelliant. Ond, mae hyn yn mynd yn groes i'r hyn a arsylwyd fel y digwyddodd o fewn dosbarth blwyddyn 7. Yn ôl Kohn, “at any age, rewards are less effective than intrinsic motivation for promoting effective learning” gan honni ei bod yn sylfaenol i ddisgyblion fod â gwir ddiddordeb beth maen nhw'n dysgu amdano (Kohn, 1999 t.143). Mae Kohn wedi gwrthbrofi'r defnydd o wobrau mewn addysg dro ar ôl tro ac wedi mabwysiadu agwedd ddyneiddiol tuag at y mater lle mae gan fyfyrwyr ymreolaeth dros eu dewis o'r hyn maen nhw'n ei ddysgu, phryd a gyda phwy maen nhw'n ei ddysgu, fel y gall cymhelliant cynhenid ddatblygu. Yn benodol i fater darllen, mae Kohn yn dadlau na allwch orfodi cymhelliant i ddarllen trwy wobrau fel: 
“you may succeed in getting students to read a book by dangling a reward...but their interest...is unlikely to take root because you’ve sent the message that reading is something one wouldn’t want to do. (Duh. If it was fun, why would they be bribing me to do it?” 
(Kohn, 2010 t.17). 
Felly, gall dysgwr A wedi meddwl beth oedd y pwynt am ddarllen heb gael y tocyn gwobr. Fodd bynnag, mae'n werth nodi, i gymharu â Payne, nad yw Kohn yn cynnal unrhyw ran o'i ymchwil ei hun am effaith gwobrau ar gymhelliant disgyblion ac mae'n dibynnu'n fawr ar astudiaethau blaenorol i ffurfio ei ddadleuon.
I ymestyn y safbwynt dyneiddiol (ffocws penodol ar deimladau'r dysgwyr) gall theori hierarchaeth anghenion Maslow egluro ymddygiad dysgwr A yn dilyn y digwyddiad. Wrth edrych ar Atodiad I os nad ydy’r dysgwyr yn teimlo’n ddiogel ac ymdeimlad o berthyn yn yr ystafell ddosbarth ni fydd yn ennill hunan-barch (Poston, 2009 tt.349-352). Felly, dylai athrawon sefydlu'r amodau a'r amgylchedd dysgu cywir ar gyfer y dysgwyr i osgoi dinistrio meddyliau ac emosiynau dysgwyr (Holt, 1964, Kohn,1999 t.198, Kohn, 2010 t.16, Jang, 2019 t.287). Gan ddefnyddio lens Brookfield (myfyrwyr), trwy beidio â chyflawni tocyn gwobr gall hyn cynhyrchu cofadeiladau israddoldeb ac arwain at broblemau seicolegol gan wrthod defnyddio a chyrchu ei photensial llawn oherwydd hoenusrwydd negyddol (Poston, 2009 t.353). Mae hyn yn mynd yn groes i nodau’r cwricwlwm newydd am greu dysgwyr gydol oes ac unigolion iach a hyderus (Donaldson, 2015).	
Mewn cyferbyniad i theori Maslow, mae Stoianov yn beirniadu hierarchaeth Maslow gan ddehongli “there is little research evidence to support it” (Staianov, 2017 t.41). Fodd bynnag, mae theori Maslow yn gallu cymryd arwyddocâd newydd o'i gyfuno â datblygiadau damcaniaethol diweddarach. Cyniga Ryan a Deci y farn bod “achievement outcomes...is students’ psychological growth and wellness” (2020, t.2). Mae damcaniaeth systemau ecolegol Urie Bronfenbrenner (Atodiad J) yn berthnasol yma. Mae system Bronfenbrenner yn esbonio sut mae amgylchedd y plentyn yn gysylltiad penodol â'i ddatblygiad (1974, 1977). Ar ben hynny, mae Kohn yn awgrymu y gall cefndir economaidd-gymdeithasol plentyn, os yw wedi ei amgylchynu gan dlodi, straen a thrais, arwain at lai o gymhelliant i ddysgu mewn ysgolion (Kohn,1999). Gan gysylltu hyn yn ôl â system Bronfenbrenner, mae Peterson et al. yn nodi sut mae teuluoedd o'r fath, yn enwedig y rhieni, gyda disgwyliadau cymdeithasol is ar gyfer eu plant, gan arwain at ddiffyg hyder (Petersen et al., 2009). Cyfeirir yn ôl i’r digwyddiad, mae'n gredadwy roedd dysgwr A yn chwilio am ryw fath o ganmoliaeth nad oeddent yn ei dderbyn gartref. Felly, gall defnyddio gwobrau anghenid yn y math hwn o sefyllfa gynyddu cymhelliant myfyrwyr ac ysgogi dysgu wrth i Cameron a Pierce honni na ellir adeiladu cymhelliant cynhenid heb wobrau anghenid (2002).
Profir gan y dystiolaeth uchod bod lle am wobrau yn yr ystafell ddosbarth i gynyddu cymhelliant y dysgwyr cyhyd â'u bod wedi'u gweithredu'n briodol. Mae hyn wedi bod yn allweddol yn y broses o ddatblygiad proffesiynol. Yn yr adran nesaf, amlinellir trafodaeth gryno gan ddefnyddio'r llenyddiaeth uchod i greu cynllun gweithredu ar gyfer y camau nesaf. 

Adfyfyrio / Gwerthuso a’r Camau Nesaf
Dilynir elfen o fodel myfyriol Gibbs yn yr adran hon i datblygu 'Cynllun Gweithredu' ar gyfer y camau nesaf sy'n ymwneud â defnyddio gwobrau yn yr ystafell ddosbarth. Bydd hyn yn cynorthwyo'r broses feddwl ar yr hyn a ddadansoddwyd a pha strategaethau gallwch rhoi ar waith i wedyn profi ac i ail adfyfyrio er mwyn gwella arfer.
Yn gyntaf, mae'n bwysig adfyfyrio ar gweithredoedd a'r cyfyngiadau fel arsylwr. Wrth edrych yn ôl ac os oedd sefyllfa debyg yn datblygu eto, dylid bod wedi gofyn fwy o gwestiynau a gyfeiriwyd at yr athro ynghylch defnyddio gwobrau, yn benodol ‘a oedd y disgyblion yn gwybod eu bwriad neu beidio?’. Pe bai'r myfyrwyr yn gwybod am ei bwrpas a'i ganlyniadau gobeithiol yna byddai hyn wedi darparu cyd-destun pellach. Dylai cwestiynu fod wedi digwydd o ran disgybl A a'i ymateb; byddai hyn wedi cryfhau'r dadansoddiad o ddigwyddiadau critigol oherwydd defnyddiwyd lens 'myfyriwr' Brookfield wedi'i seilio ar ragdybiaethau yn hytrach na thystiolaeth bendant. Gallwch cynnal holidaur yn eich dosbarth er mwyn cyffredinoli canlyniadau ar sail meddwl a theimladau'r disgyblion o ran gwobrau. Byddai hyn hefyd yn cyflawni'r cwricwlwm newydd sy'n tynnu ar lais y dysgwyr wrth cynllunio (Donaldson, 2015 t.23).
Mae'n bwysig nodi nad oedd y disgybl a fu'n rhan o'r digwyddiad critigol wedi mynychu tymor ysgol lawn ers blwyddyn pedwar oherwydd y pandemig COVID-19. Datganwyd adroddiad blynyddol Estyn 2020 mai un o effeithiau amlwg y pandemig yw “that many pupils may have regressed in their literacy” (Estyn, 2020 t.10). Felly, awgrymir pam roedd cymhelliant yn y dosbarth hwn i wella sgiliau darllen Cymraeg ac i defnyddio tocyn gwobr i ysgogi hyn. Fodd bynnag, nid oes amheuaeth bod y pandemig wedi cael effaith niweidiol ar iechyd meddwl plant. Felly, cysylltir ag ymchwil Maslow bod rhaid diwallu anghenion seicolegol disgyblion i sefydlu amgylchedd diogel yn yr ystafell ddosbarth yn hytrach nag un sydd wedi'i adeiladu ar gystadleuaeth. Ar ben hynny, trwy ddeall amgylchedd cartref y disgyblion (Bronfenberenner), byddai'n helpu'r athro i gyffredinoli a yw'r disgybl wedi dod o amgylchedd lle nad yw darllen yn cael ei ystyried yn weithgaredd gwerthfawr yn enwedig mewn cefndir economaidd-gymdeithasol is (Alexander a Filler, 1976). Felly, os yw'r anghenion hyn wedi'u diwallu efallai na fydd angen gwobrwyo'n allanol i annog cymhelliant disgyblion. Ar y cyfan, bydd hyn yn galluogi'r athro i ddeall parodrwydd a chymhelliant y disgyblion i ddarllen yn ogystal â chyflawni nodau'r cwricwlwm i Gymru greu unigolion iach a hyderus (Donaldson, 2015).
Ar ôl ystyried cyd-destun yr ystafell ddosbarth a'r disgyblion, gallai'r athro ystyried strategaethau o'u cymell. Y consensws cyffredinol o’r adolygiad llenyddiaeth yw y dylid disodli gwobrau gydag addysgu sy'n canolbwyntio ar gymhelliant cynhenid ​​y myfyriwr a dylai ei ddiddordeb fod yng nghanol y dysgu nid gwobr (Ryan a Deci 2020; Kohn, 2010; Dweck, 2007). Wrth edrych ar y digwyddiad critigol, yn lle defnyddio system wobrwyo am ganmoliaeth yn y gobaith o ysgogi'r myfyrwyr i ddarllen, efallai mai adborth llafar ar unwaith sydd orau a dylai canmol llwyddiannau plant cyhyd â bod yr adborth canolbwyntio'n benodol ar strategaethau, proses ac ymdrech. Bydd hyn yn meithrin ‘growth mindset’, lle bydd y dysgwyr yn deall y gall eu galluoedd newid a thyfu gydag ymdrech a dyfalbarhad (Dweck, 2007). Dyfeisiwyd Rosenshine 17 egwyddorion ar gyfer cyfarwyddyd effeithiol wedi nodi y dylai athrawon fodelu meini prawf llwyddiant da (Rosenshine, 2012 t.12). Yn yr achos hwn, os yw lefel gyffredinol y darllen yn isel yn yr ystafell ddosbarth, gallai'r athro ddarllen yn uchel i'r disgyblion wrth iddynt ddilyn gyda chopi. Trwy hyn byddent yn gallu clywed a gweld yn weledol sut y dylid ynganu geiriau. 
Mae hyd yn oed ymchwilwyr sy'n annog gwobrau am gymhelliant fel cameron a pierce yn cydnabod bod anfanteision iddynt yn enwedig pan “expected tangible rewards are given to individuals simply for doing a task” (1994, t.363). Mae hyn yn wir iawn am y digwyddiad critigol arsylwyd; y dasg oedd darllen am gwpl o funudau a chewch wobr os ydych chi'n ei haeddu. Er roedd gan y dysgwyr y rhyddid i ddewis llyfr i ddarllen eu hunain, sydd yn cefnogi dehonglid bod dysgwyr yn fwy tebygol o ddysgu rhywbeth os oes ganddyn nhw ddiddordeb beth maen nhw'n ei ddysgu (Kohn, 1999 t.142), drwy dim ond dewis rhwng dau dysgwyr sefydlodd hyn gystadleuaeth a noda Kohn dylai athrawon “avoid praise that sets up a competion...[it] undermines intrinsic motivation” (1999, t.110). Felly, yn yr achos hwn ni chyflawnodd y wobr ei bwriad yn seiliedig ar ymated dysgwr A.
Yn hytrach na defnyddio gwobrau i ysgogi’r dysgwyri ddarllen, gellir crynhoi'r cynllun gweithredu yn y canlynol:
· Defnyddio canmoliaeth wedi'i eirio'n ofalus yn seiliedig ar ymdrech.
· Dod i adnabod y blant gan gynnwys eu diddordebau, eu hanghenion, ac unrhyw achos pryder fel bywyd cartref.
· Parhau i ganiatáu dewisiadau disgyblion am beth maen nhw'n ei ddysgu a sut.
· Amrywiaeth o weithgareddau darllen – un esiampl yw ar ôl darllen distaw gall gwneud trafodaeth o’r llyfrau mewn grwpiau. Gall trafod llyfrau â'u cyfoedion roi safbwyntiau newydd i ddarllenwyr sy'n ei chael hi'n anodd i ddarllen yn gyffredinol. Gall cyffro myfyrwyr eraill ynglŷn â darllen fod yn heintus a helpu’r darllenwyr sy'n ei chael hi'n anodd dysgu bod darllen yn hwyl a dim fwy o gwaith.
· Athro i ddarllen rhan o lyfr a modelu sut i ynganu geirfa er mwyn gwella sgiliau.
Casgliad
Roedd yr egwyddorion methodolegol a ddatblygwyd gan Tripp, Brookfield a Gibbs yn ganolog i'r dadansoddiad o'r digwyddiad critigol. Trwy gynnal yr ymchwiliad hwn, mae'r dadansoddiad beirniadol wedi bod yn broses rymusol a chefnogol. Ar ôl myfyrio'n feirniadol am y digwyddiad, mae'n bosibl dweud bod barn ragdybied am wobrau yn yr ystafell ddosbarth (eu bod yn rhan annatod o fywyd ysgol) wedi camarwain barn broffesiynol. Yn lle hynny, mae'n amlwg bod yr adolygiad llenyddiaeth wedi profi y gall gwobrau wneud mwy o ddrwg nag o les o ran y broses ddysgu os caiff ei defnyddio'n annoeth. 
Mae hyn wedi creu cynllun gweithredu y gellir ei roi ar waith yn awr i brofi'r defnydd o wobrau yn yr ystafell ddosbarth a bydd yn caniatau myfyrdodau pellach i weld a yw'r camau nesaf yn priodol. I grynhoi, mae'r traethawd hwn yn disgrifio'r risgiau posibl o ddefnyddio gwobrau fel ffordd o greu cymhelliant i ddysgu, neu ddarllen yng nghyd-destun y digwyddiad. Tynnodd sylw hefyd at bwysigrwydd dadansoddi digwyddiadau critigol fel offeryn defnyddiol i athrawon lywio trwy'r heriau y gallent eu hwynebu; felly, gwella datblygiad proffesiynol.
(Geiriau: 3997)

Atodiadau

Atodiad A: “Mae safonau proffesiynol yn disgrifio’r sgiliau, y wybodaeth a’r ymddygiad sy’n nodweddu ymarfer rhagorol ac yn cefnegi twf proffesiynol” (HWB Llywodraeth Cymru, 2017).
Atodiad B: “Critical reflection is a process of constantly analysing, questioning, and critiquing established assumptions of oneself, schools, and the society about teaching and learning, and the social and political implications of schooling, and implementing changes to previous actions that have been supported by those established assumptions for the purpose of supporting student learning and a better schooling and more justice society for all children” (Liu, 2015, tt.144-145).
Atodiad C: Model Adfyfyrio Beirniadol Tripp ar sut i brosesu digwyddiadau critigol. Ar gael yn: https://www.nicole-brown.co.uk/critical-incidents-according-to-tripp/ 

Atodiad CH: Model Adfyfyrio Beirniadol Brookfield. Ar gael yn: https://teaching.london.edu/exchange/becoming-a-reflective-practitioner/

Atodiad D: Model Adfyfyrio Beirniadol Gibbs. Ar gael yn: https://www.nicole-brown.co.uk/reflective-model-according-to-brookfield/ 

Atodiad DD:
Mae cyfuno’r tri model yn datblygu darlun cliriach am beth digwyddodd a pham. Dilyni’r broses canlynol: yn dilyn gread y digwyddiad critigol (Tripp), bydd pedair lens Brookfield (yn benodol ‘myfyrwyr’ a ‘llenyddiaeth’ yn defnyddiol i weithredu ymateb (Tripp). Yna, gan defnyddio elfen o cylch myfyriol Gibbs megis ‘cynllun gweithredu’ bydd hyn yn caniatau myfyrio systematig a’r camau nesaf sydd ei angen. Gan dychwelyd yn ôl i Tripp, byddai’r dealltwriaeth a cynllun i weithredu’r camau nesaf a myfyrio ei effaith.
Atodiad E:

https://gov.wales/sites/default/files/publications/2018-03/the-four-purposes-of-the-curriculum-for-wales.pdf
Atodiad F: Cofnod 2
	Dyddiad ac amser, grŵp blwyddyn: Blwyddyn 7, gwers 3, 11 y.b


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
Ieithoedd, Llythrennedd, a Chyfathrebu: CYMRAEG. Dosbarth gallu cymysg. Gwers cyn amser cinio, ond roedd y ddysgwyr yn weddol dawel. 2 dysgwr wedi anghofio eu llyfrau darllen cymraeg ac dywedodd yr athro roedd yn siomedig. Dechreuodd yr athro pob gwers gyda pum munud o ddarllen mewn distawrywdd. Cychwynodd ar ôl i’r athro rhoi llyfrau i’r rhai oedd wedi anghofio. Bob tro, roedd yr athro yn dewis 2-3 dysgwyr i gwrando ar yn darllen ei lyfr ac yna roedd yr athro yn rhoi tocyn gwobr i’r dysgwr roedd wedi darllen yn dda. Cyd-destun y tocyn gwobr: bydd ‘siop’ yn agor yn y ddosbarth ar nifer o adegau dros y blwyddwn ac bydd hawl i’r dysgwr dewis gwobr. Gofynais i’r athro ar ol y gwers i esbonio hyn. 






	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Dewisodd yr athro ennilydd. Ynglyn â ymateb y dosbarth, roedd y mwyafrif yn edrych yn hapus ac yn llongyfarch gyda chlap, ond, edrychodd dysgwr A yn anhapus ac rhoddodd y llyfr yn ei fag gydag agwedd. Yna, gofynnodd yr athro ‘Pwy oedd y darllennydd gorau efo ti (yr arsylwr) sydd yn haeddu tocyn gwobr?’. Er roedd yn amlwg pwy oedd y darllenydd gwell, nad oeddwn i gallu dewis; oherwydd hyn, penderfynnodd yr athro cynnal gêm ‘rock, paper, scissors’ i gael ennillwr. Roedd dysgwr CH wedi derbyn y tocyn gwobr. Ni chafwyd unrhyw ymateb oddi wrth dysgwr C. Roedd ymateb dysgwyr A wedi fy atal rhag dewis ‘ennillydd’ gan iddo gwestiynu a yw system wobrwyo o fudd mewn gwirionedd.

 









	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn
· Skinner – theori cyflyrru gweithredol (gwobrau)
· Ymddygiadaeth (Behaviourism)
· Alfie Kohn – yn erbyn











	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)
Er roedd dysgwr A wedi cael fwy o anhawster ynganu’r geirfa anodd, roedd y dysgwr wedi gwneud ymdrech dda ac efallai roedd dysgwr C yn ymwybodol bod ei darllen a siarad Cymraeg yn gwannach mewn cymhariaeth i dysgwr B. Nad oeddwn i eisiau i dysgwr Cteimlo’n ddi-hyder ynglyn a’i lefel o Gymraeg. Roedd y dau dysgwr ddim yn siarad Cymraeg adref. Defnyddiodd dysgwr C papur o dan pob llinell writh darllen y tudalen am gymorth. Y digwyddiad critigol yw pam nad oeddwn i gallu dewis. Cyn hyn, credaf byddai’n defnyddio system gwobrau yn aml ond roedd y digwyddiad wedi gwneud i mi ail feddwl. 















Atodiad FF: 

Ar gael yn: https://www.simplypsychology.org/operant-conditioning.html
Astudiodd Skinner (1948) gyflyru gweithredol trwy gynnal arbrofion gan ddefnyddio llygoden a roddodd mewn 'Blwch Skinner'. Gan defnyddio bwyd fel gwobr, mae ymateb neu ymddygiad yn cael ei gryfhau gan wobrau, gan arwain at ailadrodd yr ymddygiad a ddymunir. Mae'r wobr yn ysgogiad atgyfnerthu.
Atodiad G: 

Atodiad NG: 

Atodiad H:

Ar gael yn: https://www.mindsetworks.com/science/

Ar gael yn: https://twitter.com/JonnyGeller/status/1203282914160652288/photo/1




Atodiad I: 

Atodiad J:

Yn ystyried datblygiad plant fel system gymhleth o berthnasoedd y mae sawl lefel o'r amgylchedd o'u cwmpas yn effeithio arnynt, o leoliadau uniongyrchol y teulu a'r ysgol i werthoedd, deddfau ac arferion diwylliannol eang





ARSLYWAD / NODIADAU MAES 

Cofnod 1
	Dyddiad ac amser, grŵp blwyddyn: Blwyddyn 7, gwers 1, 9 y.b. Dydd un Pontio.


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth:
Gwyddoniaeth a Technolog: Gwers Gwyddoniaeth. COVID: mwgwd, a rhaid defnyddio glanweithydd cyn eistedd. Roedd y dosbarth yn edrych ar y pwnc EGNI. 15 dysgwyr, gwrp gallu cymysg dim wedi’i setio. Dysgwyr yn eistedd ac yn barod i dechrau gyda rhan fwyaf yn dawel. Yn syth, roedd yn amwlg roedd gan y dysgwyr â’r athro perthynas dda. Wrth i’r athro siarad, roedd y ddysgwyr yn gwrando’n astud ac wedi dilyn pob cyfarwyddyd. Hefyd, roedd pob dysgwr yn codi ei llaw lan i ateb cwestiynau. Dechreuodd y gwers gyda gwaith ysgrifennedig yn eu llyfrau gwaith. Roedd yr athro yn cymryd ei amser i disgrifio’r gwaith ac beth ddisgwylid gan y ddysgwyr. Roedd ei cyfarwyddiadau yn glir wrth i’r athro defnyddio'r taflunydd i arddangos y llyfr gwaith ac yna defnyddio'r bwrdd gwyn i egluro’r gwaith yn pellach. Cynnigodd yr athro digon o gymorth i’r dysgwyr gan crwydro’r dosbarth wrth iddyn nhw cwblhau’r gwaith. Bwysig nodi, pan cafodd y dysgwyr ateb anghywir, nad oedd yr athro wedi gweud hyn, ond yn hytrach, dywedodd roedd y dysgwr wedi gwneud yn dda i gynnig y gwybodaeth ac mae’r gwybodaeth yn gywir, ond dim ar gyfer y cwestiwn hon. Credaf roedd hyn yn bwysig i’r dysgwr adnabod. Roedd yn glir roedd y dysgwyr wedi deall y gwaith, ond roedd y fwyafrif eisiau rhywbeth i gadarnhau. Ar ôl gorffen y dasg, symudodd yr athro i’r ail rhan o’r wers. Dechreuad o’r ddigwyddiad critigol.







	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
‘...symudodd yr athro ar i’r ail elfen y gwers ynglyn a ‘trosglwyddo egni’. Cyn esbio’r tasg, sicrhaodd yr athro roedd pawb yn gwrando’n ofalus ac i dilyn pob cyfeiriad; gwnaeth pawb yr hyn a ofynnwyd. Penderfynnodd yr athro defnyddio pum peiriant gwahanol i ddangos mathau gwahanol o egni a gosododd un i ddau peiriant ar pob ddesg. Eglurodd yr athro pwrpas y dasg oedd i hybu eu dealltwriaeth ynglyn a trosglwyddiad a newid egni. Rhannodd yr athro y ddysgwyr mewn i grwpiau o 2-4 i fynd o amgylch bob peiriant. Mae’n bwysig nodi roedd rhaid i’r dysgwyr cael y peiriannau i gweithio eu hunain. Ond, cyn ir athro gadael y dysgwyr mynd ati, dangosodd sut i weithio pob peiriant. Wrth i’r athro cyflawni hyn, roedd pob dysgwr mewn parchedig ofn gan clywais digonedd o ‘wow’ ac ‘waw’ gan y dysgwyr. Roedd pawb yn ysu i ddechrau ac felly gadawodd yr athro i’r dysgwyr mynd ati. Wrth i’r dysgwyr symud o gwmpas y peiriannau, aeth yr athro o gwmpas y grwpiau a sicrhau bod nhw’n adnabod y newidiadau o egni trwy defnyddio’r peiriannau ac yn aros gyda’r grwp nes i bawb ddeall. Roedd y dysgwyr dal i fod yn cyffroes wrth symud o un peiriant i’r un nesaf gyda pob dysgwr yn cymryd rhan. Roedd y dysgwyr yn trafod y peiriant a’i egni, gyda rhai yn defnyddio ei llyfrau gwaith am dealltwriaeth. Roedd yn amwlg gyda’r dosbarth hyn roedd cyflawni gwaith ffisegol ynglyn â’r topig wedi cadarnhau ei dealltwriaeth.’









	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn 
· David Kolbe – Dysgu trwy profiad.
· Seicolegydd addysg Walter Burke Barbe a'i gydweithwyr dri "dull" dysgu: Gweledol, Clywedol, a Chinesthetig.
· Datblygiad gwybyddol.
· John Dewey
· Cof tymor hir a tymor byr mewn addysgu. Sut mae’r cof yn gweithio.
· Addysgeg
· Piaget
· Vygotsky









	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)
Asylwais ar tair gwers gwyddoniaeth dros y dau dydd Pontio ar yr un topig egni. Digwyddodd y digwyddiad critigol yn gwers gyntaf o’r 3. Yr ail gwers oedd ar yr un dydd gwers olaf (5). Ac roedd y trydydd gwers ar yr ail dydd gwers 4. Mae’n bwysig nodi mewn y gwersi 2 a 3 roedd y dysgwyr dal i defnyddio’r peiriannau fel esiamplau am dealltwriaeth, hyd yn oed pan roedd yr athrawon wedi symud ymlaen i elfen newydd ynglyn â’r pwnc ar egni ac yn defnyddio esiamplau gwahanol o beiriannau. Clywais nifer o dysgwyr yn gweud ‘...mae yn syml i peiriant X, felly byddai hyn digwydd oherwydd...’















Cofnod 3
	Dyddiad ac amser, grŵp blwyddyn: Dydd dau Pontio. Blwyddyn 7, gwers 1, 9 y.b


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth
Mathemateg a Rhifedd: Mathemateg. Dosbarth gallu cymysg. Dysgwyr yn cael prawf (nad oedd y dysgwyr yn ymwybodol) er mwyn i’r athro gosod nhw mewn i setiau am lefel gallu nhw. Sicrhaodd yr athro i’r dysgwyr paid a phoeni gan roedd pwrpas y prawf oedd i ffeindio mas y lle gorau iddyn nhw dysgu. Gofynnodd yr athro i’r dysgwyr dim ond cael pensil a rwber allan ar y bwrdd. Dysgwyr yn pryderu, ond fe wnaethon nhw dechrau’r prawf heb ffwdan.







	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
‘Gorffennodd un dysgwr (A) cyn pawb. Sylweddolodd dysgwr B roedd A yn defnyddio cyfrifiannell. Gofynnodd dysgwr B i’r athro os roedd hawl oherwydd roedd dysgwr A yn defnyddio un. Cododd yr athro yn sydyn a tynnodd prawf dysgwr A oddi wrth a dweud roedd yn siomedig oherwydd roedd dysgwr A wedi twyllo drwy defnyddio cyfrifiannell. Esboniodd yr athro y difrifoldeb am twyllo mewn profion a beth byddai’n digwydd os roedd y dysgwyr mewn arbrawf furfiol. Gofynnodd i dysgwr A sefyll ar ôl i’r gwers gorffen cyn egwyl i siarad iddo. Pan cannodd y gloch, dechreuodd dysgwr A llefen. Newidodd yr athro ei agwedd yn syth ac ceisiodd cysuro’r dysgwyr. Ar ôl hyn, dechreuodd y dysgwr siarad am problemau gartref. Goffynnodd yr athro os roedd y dysgwyr eisiau cael sgwrs efo’r swyddog diogelu oherwydd roedd yn amlwg roedd y dysgwr wedi cynhyrfu. Atebodd y dysgwr na.’









	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn
· Diogelwch dysgwyr yn yr ysgol
· Iechyd a lles
· Theori Systemau Ecolegol Bronfenbrenner.
· Seicoleg
· Erik Erikson










	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)
Roedd yr athro wedi delio â’r sefyllfa yn dda gan cynnig cymorth am y camau nesaf i’r dysgwr. Gan roedd y dyswgr wedi cynhyrfu a wedi colli allan ar amser egwyl caniataodd yr athro pum munud arall ar ol y gloch canu er mwyn i’r dysgwr cael rhywbeth i yfed a bwyta. Roedd yr athro wedi defnyddio ymarferion anadlu gyda’r dysgwyr ac roedd hyn wedi helpu ymdawelu. Roedd y dysgwr yn teimlo bod mewn lle ddiogel i agor lan amdano problemau gartref. 

Brookfield (1995) defined four distinct and interconnecting lenses through which teachers discover,
examine and critically reflect on their own assumptions and actions.

Pedwar diben y cwricwlwm I Gymry
The four purposes of the curriculum for Wales

yn unigolio iach, hyderus sydd:

> & querthoedd sicracsyn sefydlu eu
redoau ysbrydol a moesegol

>y meithrin eu lles meddylol ac emosiynolcrvy
datblygu hyder, cademid ac empathi

>y mhwyso gybodaeth am efath defet ac
ymarter ar iechyd corforol a medcyiol yn eu
bywyd pob dydd

>y gybod suti ddod o hyd ' wybodaeth 't
ymorth sydd eu hangen i gac'n diogel ac ach

>y cymryd han mewn geithganich corfforol

>yn guneud penderfyniadau pwylog ynghyich eu
fiordd o fyw ac yn theolirsg

> &t hyder sydd ef angen i gymryd han mewn performiadau
> yn furfo perthnasoedd cadamhaol wediu seioar

ymdciredacth a pharchat e gitydd

>y wynebu heriau ac yn eu trechu

> rsgiau a'rwybodaeth sydd eu hangen i delio
& bywyd pob dydd mor annibymnol agy galant

acym barod i fyw bywyd gan wireddu eu dyhea

fel aelodau gwerthfawr o gymdeithas.

yn ddysgwyr uchelgeisiol, galluog sydd:

> yn gosod safonau uche dcyn nhw eu hunain ac yn
chwilloam heriau acyn eu mynhau

>yn datblygu corff o wybodaeth ac sydd & sgliau sydd
eu hangeni gysylt'Twybodaeth honno a1 chymhwyso at
wahanol gyd-destunau

>ymymholgar ac yn mwynhau datys problemau

>yn gallu yfathrebu'n efeithiol mewn quahanol furiau a
Teoliadau, dry' Gymracg a' Saesneg

>y gallu egluro' syniadau a chysyiadau y maent ym dysgu
amdanynt

> yn gallu defnyddio iy effeithiol mewn gahanol
ayddestunau

> yn deall uti ddehongl data a chymhwyso cysyniacau
mathemategol

> yn defnyddio technolegau iidol yn readigol i gfathrebu
adod o hyd i wybodaeth ' dadansoddi

> yn ymehvio ac yn gwerthuso eu canfydciadau'n feimiadol

acyn barod i ddysgu drwy gydol eu hoes.

ym gyfranwyr mentrus, readigol sydd:

> yn oyl acyn ymhwyso eu gwybodaeth
alusgiliaui geu syniadau a chynhyrchion

> yn meddwlyn readigol ermyn ailurio a
datrys problemau

> yn adnabod oyfieoedd ac yn manteisio amynt

>y mentro'n buyllog

>y anan ac yn hwarae rolau gwahanol mewn
timau'neffeitiol acyn gyfifol

3 yn mynegi syniadau ac emosiynau drwy
wahanol gyfryngau

> yn tho o hegni 'u sglau el y bydd pobl el
ynelwa

acyn barod i chwarae eu than yn llawn yn eu bywyd

a'u gwaith.

dau

yn ddinasyddion egwyddorol, gwybodus sydd:
> yn canfod,yn qwerthuso ac yn defnyddio ystioaeth
with furfo bam
> yn trafod materion cyfoesarsaleu gwybodaeth a'u gwerthoedd
> yn deall ac ynarfer eu cyfrifoldebau 3u hawliau dynol
2 democrataidd
> yn deall ac ynystyred efath u gueitedoedd with
ddewis a gweithredu
> ynwybodus am eu dinylian, eu ymuned,eu
ymeithas ' bydyn awr ac yn y gorffennol
>yn parchu anghenion a hawliau pobl el fel aelod o
gymdeithas amrywiol
>yn dangos eu hymwymiad  sichau ynaliadwyedd
yblaned
acyn barod i fod yn ddinasyddion | Gymru a'rbyd.

Group Two — strategies from the whole-school behaviour policy

Table 2. Group Two — strategies from the whole-school behaviour policy (Year 7).

Like Do less Behave Mess Switch  Stay Dislike Work

Question  teacher work well about off quiet teacher hard
Q2 2% 5% 49% 8% 4% 49% 13% 31%
Q6 0% 9% 45% 8% 17% 36% 39% 23%
Q7 83% 1% 43% 2% 0% 11% 2% 42%

Q8 2% 18% 30% 16% 22% 23% 53% 20%

Table 7. Group Two — strategies from the whole-school behaviour (Year 11).

Like Do less Behave Mess Switch  Stay Dislike Work
Question  teacher work well about off quiet teacher hard
Q2 2% 8% 37% 4% 6% 53% 13% 20%
Q6 1% 11% 33% 9% 14% 26% 39% 14%
Q7 60% 2% 30% 2% 2% 13% 3% 18%
Q8 1% 21% 15% 25% 21% 11% 53% 12%

